text: Se video: Her flyver den første storkeunge fra reden
  05 august 2014 kl. 20.32
  Den første af de tre unger fløj tirsdag aften fra storkereden i Smedager. Det skete efter flere dages tilløb og flagren med vingerne.
  Omkring kl. 18.30 begyndte den ene unge at tage tilløb og kort efter lettede den for første gang fra reden.
  TV SYD har i samarbejde med storkene.dk fulgt storkeparret Tommy og Annika med webcam på forsiden af tvsyd.dk, siden parret kom til Smedager i foråret. Det er første gang i 10 år, at der er vilde storkeunger i Syd- og Sønderjylland.
  Storkeungerne vil i de første uger flyve til og fra reden, inden de forlader reden helt og tager den lange tur sydpå.
  Se storkeungen lette i videoen ovenfor. Der er to klip, hvor man først ser, hvordan storkeunge varme op, og derefter at den letter. Der er ca. fire minutter mellem de to klip. (Samlet varighed 1:29 min.)
  